„BUDAPEST BANK BUDAPESTÉRT” ALAPÍTVÁNY

1138 Budapest Váci út 193.

# TARTALMI BESZÁMOLÓ

# AZ ALAPÍTVÁNY 2012. ÉVI KÖZHASZNÚ TEVÉKENYSÉGÉRŐL

Az Alapítvány a Fővárosi Bíróság által 1991. április 26-án 1596 sorszám alatt nyilvántartásba vett és azóta folyamatosan működő nonprofit szervezet, melyet a Fővárosi Bíróság a 11.Pk. 65.771/96/24 sz. végzésével 2004. január 15-én közhasznúsági fokozatba sorolt.

Az Alapítvány működési tevékenysége, tartós közérdekű célja:

pályázatok kiírása útján támogatóként hozzájárulni, kizárólag a Főváros és lakói szellemi, kulturális, művészeti értékeinek gyarapításához, az esélyegyenlőség, az életminőség javításához, részt venni:

* a főváros épített és természeti értékeinek, műemlékeinek megőrzése, a kulturális örökség megóvása védelmében;
* a kultúra, a szellemi élet, a művészet bármely területe színvonalának emelésében;
* a nevelés, a képességfejlesztés, az ismeretterjesztés segítésében;
* a szociálisan vagy egészségileg hátrányos helyzetű rétegek életminőségének, esélyegyenlőségének javításában;
* egészségügy színvonalának, az egészséges életmód közösségi feltételeinek, a rehabilitációs tevékenység eredményességének segítésén fáradozók tevékenységében.

Az Alapítvány az Alapító Okiratban foglaltak szerinti célját, közhasznú tevékenységét a pályázók támogatása révén, részben az alaptőke hozamának felhasználásával, részben az e célra kapott adományokkal valósítja meg.

A 2012. januárjában, illetve augusztusában közzétett pályázati kiírások alapján az Alapítványhoz 1.156 pályázat érkezett; a pályázók 80%-a nonprofit szervezet, 5 %-a egyéb szervezet, 15%-a magánszemély volt. A kért támogatási összeg összesen közel 500 millió Ft-ot tett ki, mely messze meghaladja az Alapítvány rendelkezésére álló financiális keretet.

A Kuratórium az év közbeni tőkehozam-, illetve kamat bevételéből, valamint adományokból, közhasznú felhasználásként, összesen 3**0.536.000,- Ft támogatást** **nyújtott az összesen** **147 pályázónak**

**(**94 nonprofit szervezet, 25 egyéb szervezet, 28 magánszemély).

Támogatások megoszlása:

* alkotó- és előadó-művészeti ágakban: 37 pályázónak 8.760 e Ft;
* egészségmegőrzés, a fogyatékkal élők, egészségileg és szociálisan hátrányos helyzetű rétegek segítése érdekében: 31 pályázónak 5.950 e Ft;
* kulturális-, és oktatási, illetve tudományos tevékenységhez 45 pályázónak 9.350 e Ft;
* természeti- illetve épített környezet, a kulturális örökség megóvását,

a műemlékvédelem rehabilitációját segítendő 34 pályázónak 6,476 e Ft.

A Kuratórium a pályázatok értékelésénél, a támogatások odaítélésénél kiemelten fontos szempontként érvényesítette azt az elvet, hogy a támogatás egyfelől a fővároshoz kapcsolódó **értékteremtés,** másfelől a **szociális rászorultság** kritériumait testesítse meg, és **közösségi célokat** szolgáljon.

A támogatás jellege egyszeri, vissza nem térítendő pénzbeni juttatás, mely támogatásnak nem feltétele a pályázati cél megvalósításához saját forrás megléte. A pályázati cél/tevékenység megvalósítását követően, de maximum egy éven belül, a pályázóknak – pénzügyi és tartalmi beszámolóval, az Alapítvány honlapján közzétett szabályok szerint - el kell számolniuk a támogatás felhasználásról. Az összegek felhasználását az Alapítványi Iroda vezetője a gyakorlatban is figyelemmel kíséri, mely a Támogatott (Pályázó) és a Támogató (Alapítvány) jó kapcsolatára épül.

Az Alapítvány közhasznú tevékenységének része az általa támogatott pályázók, illetve munkájuk megismerése és elismerése. Ezért az alapítóval közösen, évente két rendezvény keretén belül – a média nyilvánosságával – **ünnepélyes keretek között rendezzük meg a nyertes pályázók fogadását**, ahol mód nyílik szakmai eszmecserére, a Kuratórium tagjaival és a Bank felső vezetőivel, illetve a Főpolgármesterrel vagy helyettesével történő találkozásra is.

**Az Alapítvány 2012. évi**

- *nyitó vagyona*: **117.343..000,- Ft**

- *Bevétele adományokból*: **25.000.000,- Ft**, *kamatbevétele*: **8.360.000,-** Ft, összesen: **33.360.000 Ft**

**-** *Közhasznú felhasználása***: 30.536.000 Ft (**pályázók támogatása)

**-** 2012. december 31-én az Alapítvány **saját vagyona**: **130.555.000,- Ft**.

Az Alapítvány közhasznú céljának megvalósítását 2012. évben tartós adományként a **Fővárosi Vízművek** **Zrt**., a **Fővárosi Csatornázási Művek Zrt**., és a **Fővárosi Közterület-Fenntartó Zrt**. 5-5 millió Ft-tal, az alapító **Budapest Bank Zrt.** 10.000.000,- Ft-tal – összesen 25 millió Ft-tal - segítette, melyért köszönetünket fejezzük ki. Az Alapítvány az adományokat teljes mértékben - közhasznú célként - a pályázók támogatására fordította.

**Az Alapítvány eddigi működése során - 1991-2012 között -, több, mint 20 ezer pályázatot bírált el, és 2870 pályázónak összesen 710.281.680,- Ft támogatást nyújtott.**

2012. évben az Alapítvány:

● központi költségvetési szervtől, elkülönített állami pénzalapból, önkormányzatoktól, Európai Uniós Alapból támogatást nem kapott;

● SZJA 1%-ból bevétele nem volt, vállalkozási bevételei nem voltak, ekként ilyen címeken költségei nem merültek fel;

● tisztségviselői munkabért, tiszteletdíjat és/vagy egyéb pénzbeli vagy természetbeni juttatást nem kaptak, tevékenységüket az alapítás óta, így 2012. évben is térítés nélkül látták el.

● Az Alapítványnak köztartozása nem volt és nincs.

Az Alapítvány Kuratóriuma és Felügyelő Bizottsága az Alapító Okiratban meghatározottak szerint ülésezett.

**Az Alapítvány büszke arra, hogy hézagpótló és sokszegmensű közhasznú tevékenysége révén 2012. évben is olyan fővárosi célokért tevékenykedő szervezetek, magánszemélyek munkáját támogatta, akik/amelyek a Főváros és lakói szellemi felemelkedését, közérzetének javítását, a szociálisan és egészségileg hátrányos helyzetű rétegek felzárkóztatásának elősegítését, a színvonalas kultúra felkarolását, közvetítését, a szellemi és kulturális értékek megőrzését, közreadását szolgálták, szolgálják.**

A közhasznú működéssel összefüggő további információk az Alapítvány székhelyén hozzáférhetők, illetve éves jelentései, pályázati tudnivalói a Budapest Bank honlapján az alábbi linken elérhetők: www.budapestbank.hu/info/alapitvanyok/index.php

Az éves pénzügyi és tartami beszámolót tartalmazó közhasznúsági jelentést, annak részleteit és könyvelési, bizonylati alátámasztását az érvényes jogszabályok alapján a Felügyelő Bizottság és a Kuratórium (2012. március 25-én) felülvizsgálta és elfogadta, mivel megfelelő bizonyosságot szerzett arról, hogy az éves jelentés a vonatkozó jogszabályok és a számviteli elvek szerint készült el, a vagyoni és pénzügyi helyzetről valós képet ad, és a pénzügyi beszámoló a tartalmi beszámoló adataival összhangban van.

Budapest, 2012. év május hónap 27. napján

## Ráday Mihály

a Kuratórium társelnöke